પાસ કન્વીનર હાર્દિક પટેલ એક તરફના પાસના કોર કમિટીના સભ્યો સાથે બેઠકમાં વ્યસ્ત છે, કોંગ્રેસ પાટીદાર અનામત મામલે આપેલ ત્રણ વિકલ્પો અંગે વિચાર કરવામા માટે આ બેઠક મળી છે. ત્યાં બીજી બાજુ હાર્દિક પટેલનો એક વીડિયો સોશ્યલ મીડિયામાં વાયરલ થઇ રહ્યો છે. આ વીડિયોમાં હાર્દિક કથિત રીતે એક યુવતી સાથે આપત્તિજનક સ્થિતિમાં પકડાયો છે. હાર્દિક પટેલને આ પ્રકારની ઘટના થવાની જાણે પહેલેથી જ આશંકા હતી, આથી તેણે પહેલા પણ કહ્યું હતું કે, ધીરે-ધીરે મારો વીડિયો પણ આવશે અને હવે એ વાત સાચી ઠરી છે. આ અંગે ટ્વીટ કરતાં હાર્દિક પટેલે કહ્યું હતું કે, ગંદા રાજકારણની શરૂઆત થઇ ગઇ છે. મને બદનામ કરો, કોઇ ફરક નથી પડતો, પરંતુ ગુજરાતની મહિલાઓનું અપમાન થઇ રહ્યું છે.